b'\n_START_ARTICLE_\nMargot Kidder\n_START_SECTION_\nCariera\n_START_PARAGRAPH_\nPe l\xc3\xa2ng\xc4\x83 rolul Lois Lane din filmele Superman, Kidder a mai fost distribuit\xc4\x83 \xc3\xaen filmele The Amityville Horror, Willie & Phil, Some Kind of Hero al\xc4\x83turi de actorul Richard Pryor din Superman III \xc8\x99i \xc3\xaen The Great Waldo Pepper. Ea are, de asemenea, apari\xc8\x9bii necreditate \xc3\xaen Maverick \xc8\x99i \xc3\xaen Delirious. \xc3\x8en 1970, Kidder, al\xc4\x83uri de Zazel Pierce, a jucat \xc3\xaen filmul Quackser Fortune Has a Cousin in the Bronx. \xc3\x8en 1979, Kidder a fost gazda \xc3\xaen episodul al 15-lea din sezonul al 4-lea al emisiunii Saturday Night Live. \xc3\x8en 1983, Kidder a produs \xc8\x99i a interpretat rolul Eliza Doolittle \xc3\xaen versiunea pentru televiziune Pygmalion, al\xc4\x83turi de Peter O\'Toole. \xc3\x8en 1990, ea a ap\xc4\x83rut \xc3\xaen introducerea pentru o serie de documentare de la Discovery Channel numit\xc4\x83 "Best of the BBC", . Din 1993 p\xc3\xa2n\xc4\x83 \xc3\xaen 1996, ea a fost vocea Gaia din Captain Planet and the Planeteers. \xc3\x8en 1994, Kidder a jucat rolul barmanului din tavena "Broken Skull" pentru jocul video IBM PC Under a Killing Moon. \xc3\x8en 2000, Kidder a interpretat rolul Eileen Canboro din Apocalypse III: Tribulation, un film cre\xc8\x99tin despre escatologia cre\xc8\x99tin\xc4\x83 \xc8\x99i r\xc4\x83pirea la cer. Kidder a declarat ulterior c\xc4\x83 nu \xc8\x99i-a dat seama \xc3\xaenainte de a ajunge pe platouri c\xc3\xa2t de serios este acest film. \xc3\x8en 2001 a jucat \xc3\xaentr-un episod din serialul Law & Order: Special Victims Unit. \xc3\x8en 2008 a interpretat rolul lui Dorothy Fisher din filmul On the Other Hand, Death. A mai participat \xc8\x99i la The Vagina Monologues. Kidder a interpretat rolul Barbara Collier, terapistul lui Laurie Strode din continu\xc4\x83rile filmului Halloween ap\xc4\x83rute \xc3\xaen 2007: Halloween \xc8\x99i \xc3\xaen 2009 Halloween II(ultimul cu premiera pe 28 august 2009).'